ฝุ่น PM2.5 ยังคงอยู่ พบเขตพระนครขึ้นพื้นที่สีแดง ควรงดกิจกรรมกลางแจ้ง 
กรมควบคุมมลพิษ เผยข้อมูลคุณภาพอากาศ พบ 4 เขตขึ้นสีแดง โดยเฉพาะเขตพระนคร ค่าสูงถึง 103 มคก./ลบ.ม. แนะควรงดกิจกรรมกลางแจ้งแฟนเพจเฟซบุ๊ก กรมควบคุมมลพิษ รายงานข้อมูลคุณภาพอากาศ ประจำวันที่ 11 ม.ค. 63 เวลา 7.00 น. ดังนี้ ผลการติดตามตรวจสอบคุณภาพอากาศในพื้นที่กรุงเทพมหานครและปริมณฑล โดยกรมควบคุมมลพิษร่วมกับกรุงเทพมหานคร จำนวน 51 สถานี ตรวจวัดค่าได้ 38 – 103 มคก./ลบ.ม. (ค่ามาตรฐานไม่เกิน 50 มคก./ลบ.ม.)โดยปริมาณฝุ่นละอองในภาพรวมมีแนวโน้มเพิ่มขึ้นหลายพื้นที่เมื่อเทียบกับเมื่อวาน (10 ม.ค.) ยังคงพบพื้นที่มีปริมาณฝุ่นละอองเริ่มมีผลกระทบต่อสุขภาพ 44 พื้นที่ หรือพื้นที่สีส้ม และมีผลกระทบต่อสุขภาพ 4 พื้นที่ หรือพื้นที่สีแดง ได้แก่ เขตพระนคร ค่าสูงถึง 103 มคก./ลบ.ม. เขตภาษีเจริญ เขตบางคอแหลม และเขตดินแดงทั้งนี้ ประชาชนควรหลีกเลี่ยงกิจกรรมกลางแจ้ง หรือใช้อุปกรณ์ป้องกันตนเองหากมีความจำเป็น และติดตามสถานการณ์ฝุ่นละอองอย่างใกล้ชิดโดยคพ. จะรายงานสถานการณ์และแจ้งประสานข้อมูลให้หน่วยงานที่เกี่ยวข้องดำเนินการควบคุม กำกับ ดูแล ภารกิจตามมาตรการ ภายใต้แผนปฏิบัติการ ขับเคลื่อนวาระแห่งชาติ อย่างเร่งด่วน เพื่อบรรเทาสถานการณ์ฝุ่นละอองให้กลับสู่ปกติ
กรมควบคุมมลพิษ เผยข้อมูลคุณภาพอากาศ พบ 4 เขตขึ้นสีแดง โดยเฉพาะเขตพระนคร ค่าสูงถึง 103 มคก./ลบ.ม. แนะควรงดกิจกรรมกลางแจ้ง 
ฝุ่น PM2.5,กรมควบคุมมลพิษ,ฝุ่นพิษ,ค่าฝุ่นละอองPM2.5,ข่าวทั่วไป